Nettvett

toc Personvern på nettet
Personvern handler om å få ha privatlivet sitt i fred. Det handler om det enkelte menneskets ukrenkelighet og krav på respekt fra andre mennesker, respekt for egen integritet og privatlivets fred. Det enkelte menneske skal selv få bestemme hva andre skal få vite om personlige forhold. Denne retten er regulert av en rekke lover, som personopplysningsloven, helseregisterloven, regler om taushetsplikt osv. Internett har endret forutsetningene for personvernet radikalt. Web 2.0, eller det brukerstyrte, sosiale nettet åpner for at hvem som helst med nettilgang og datamaskin enkelt kan legge ut opplysninger, bilder og film. Det vi legger ut på nettet kan i prinsippet leses av alle, alltid. Og teknologien er slik at det blir søkbart og vil bli sett av flere enn de det var ment for. Det kan også lagres, endres og spres i uendelig mange variasjoner. Her er en Powerpointpresentasjon som kan brukes som utgangspunkt for spørsmål til ettertanke og diskusjon i klassen. Målet er at opplegget skal være med å utvikle en forståelse av konsekvensene av en åpen og offentlig delingskultur og å utvikle etisk bevissthet omkring dette. media type="custom" key="8028532"